     ฝนตกๆ เปียกปอนไปหมด หาร้านที่นั่งทานเป็นร้านแบบในตึกก็คนเต็มแน่นทุกร้าน ตอนแรกอุ๋มอยากทานบะหมี่ฮ่องกง กระเพราะปลา หูฉลาม เป็นร้านแบบไม่ใช่ทานในตึกด้วยนะคะ แต่คนต่อคิวทั้งๆฝนตกนี่แหละ คิวยาวเชียว ถอดใจ เลยเดินมาเรื่อยๆ กะว่าร้านไหนมีโต๊ะว่าง นั่งเลย หิวมาก ไม่เลือกร้านละ 


สถานที่ตั้ง: 
     ร้านนายอั๊ง ตั้งอยู่หน้าร้านสะดวกซื้อ 7-11 ร้านจะอยู่คนละฝั่งกับวัตสันนะคะ มีโต๊ะอยู่ประมาณ 3 โต๊ะ ร้านเล็กๆ แต่คนก็มาทานเรื่อยๆนะคะ 


เมนูวันนี้: 
     - บะหมี่แห้งหมูแดง เส้นบะหมี่จะมีความเหนียว และแข็งนิดๆ ไม่เลอะนิ่ม อุ๋มชอบเส้นลักษณะนี้ค่ะ แต่ที่เด่นกว่านี้คือหมูค่ะ หมูรสชาติออกหวานนิดๆ นุ่ม ชิ้นบาง เคี้ยวง่าย ยังไม่สุดค่ะ หมูว่าอร่อยแล้ว หมูสับอร่อยกว่า อุ๋มว่าเป็นนางเอกของชามนี้เลย ถ้าสั่งบะหมี่เกี๊ยว จะได้หมูสับ 1 ชิ้น แต่ถ้าสั่งบะหมี่อย่างเดียว จะได้หมูสับ 2 ชิ้นค่ะ หมูสับร้านนี้เหมือนไม่มีส่วนผสมของมันหมู เคี้ยวแล้วไม่สะดุด อร่อยจริงๆค่ะ 


     ยังมีอีกหลายร้านที่วันนี้อุ๋มตระเวนเดินทานไปเรื่อยๆ แล้วจะค่อยๆเขียนรีวิวนะคะ 